钦定古今图书集成/明伦汇编/交谊典/第007卷 > 扬子 > 《学行》
## 钦定古今图书集成/明伦汇编/交谊典/第007卷 > 扬子 > 《学行》

学者所以修性也。“视、听、言、貌、思”，性所有也。学则正，否
则邪。师哉师哉，桐子之命也。务学不如务求师。师者，
人之模范也，模不模，范不范，为不少矣。一哄之市，不
胜异意焉；一卷之书不胜异说焉。一哄之市必立之
平，一卷之书必立之师。习乎习，以习非之胜是也，况
习是之胜非乎？於戏！学者审其是而已矣。